በሃገሪቱ ያለውን የሃይል መቆራረጥ ለመፍታት እየሰራሁ ነው -የኢትዮጵያ ኤሌክትሪክ ሐይል ኮርፖሬሽን
አዲስ አበባ ፣ መስከረም 6/ 2006 (ዋኢማ) – በሃገር አቀፍ ደረጃ የሚስተዋለውን የኤሌትሪክ ኃይል መቆራረጥ ችግርን ማስቀረት የ2006 ዋና የትኩረት አቅጣጫዬ ነው አለ የኢትዮጰያ ኤሌክትሪክ ኃይል ኮርፖሬሽን።የችግሩ ምንጮች የተለዩ ሲሆን ችግሩን ለመቅረፍም ወደ ትግበራ መግባቱን ነው የኮርፖሬሽኑ የህዝብ ግንኙነት ኃላፊ አቶ ምስክር ነጋሽ የተናገሩት።አቶ ምስክር በ2005 በነበረው አፈፃፀም መሰረት በሃረሪቱ ያለው የሃይል መቆራረጥ ችግር በጉልህ ተለይቶ ታውቋል ብለዋል።ለሃይል መቆራረጡ  በምክንያትነት የተቀመጡት የሃይል ማስተላለፊያ መስመሮች መጨናነቅና የትራንስፎርመሮች የጥራት ደረጀ መሆናቸውን አቶ ምስክር ይናገራሉ።ለዚህም በ2006 አዳዲስ የሃይል ማስተላለፊያ መስመር የመዘርጋት ስራን ኮርፕሬሽኑ እየሰራ ነው የሚሉት አቶ ምስክር የጥራት ችግር ያለባቸውን ትራንስፎርመሮች በአዲስ የመተካት ስራ እየተሳራ ስለመሆኑም ይናገራሉ።በተጨማሪነትም አዲስ የሃይክል ማስተላለፊያ ጣቢያ ግንባታም እየተደረገ ስለመሆኑ አቶ ምስክር ተናግረዋል።እነዚህ ስራዎች ሲጠናቀቁ በ2006 በሂደት የሃይል መቆራረጡን ሙሉ በሙሉ እንደሚቀርፈው አቶ ምስክር ተናግረዋል። (ኤፍ ቢ ሲ)